钦定古今图书集成/明伦汇编/氏族典/第409卷 > 许孚远
## 钦定古今图书集成/明伦汇编/氏族典/第409卷 > 许孚远

按《明外史许孚远传》：“孚远，字孟中，德清人。受学同郡
唐枢。嘉靖四十一年成进士，授南京工部主事，调北
部尚书。杨博恶之，遂移疾去。隆庆初，高拱荐，起考功
主事，出为广东佥事，旋移福建。神宗立，考功希张居
正旨，诬孚远党拱，谪两淮盐运判官。历兵部郎中，出
知建昌府。寻以给事中邹元标荐，擢陕西提学副使”，
迁应天府丞。坐事贬二秩。由广东佥事再迁右通政。
二十年，擢右佥都御史，巡抚福建，多异政。居三年，入
为南大理卿，就迁兵部侍郎，调北部，半道乞休。又数
年，卒于家。赠南京工部尚书，谥恭简。孚远学宗良知，
而恶夫援良知以入佛者，盖文成之正传云。